एनएसएस शिविर का उद्घाटन
रामगढ़| राष्ट्रीयसेवा योजना की इकाई प्रथम के द्वारा एल एमटी पीजी कॉलेज में सात दिवसीय विशेष शिविर का शुभारंभ किया गया। 30 दिसंबर तक चलने वाले शिविर का उद्घाटन मुख्य अतिथि तहसीलदार पिंकी गुर्जर ने दीप प्रज्जवलित कर किया। एनएसएस की छात्राओं छात्रों ने मुख्य अतिथि विशिष्ट अतिथि यादव समाज अध्यक्ष भगवान सहाय रामजीलाल यादव का माल्यार्पण कर स्वागत किया। राष्ट्रीय सेवा योजना का गीत स्वयं सेविकाओं ने प्रस्तुत किया। अतिथियों ने सभी को समाज सेवा से जुड़ने के लिए प्रेरित किया।
प्राचार्य प्रेमसिंह दौलिया ने मौजूद पचास सेवक सेविकाओं को देश सेवा समाज सेवा के कार्य करने के लिए प्रेरित किया। इस बीच सेविकाओं ने सबसे पहले तुम इंसान बनो कविता के माध्यम से अपने लक्ष्य को पूर्ण करने का संदेश दिया। उद्घाटन अवसर पर प्रीतम राम, विवेक कुमार, अरुण गुप्ता, जतिन जैन, हनी गोयल राजबाला सहित समस्त स्टाफ एनएसएस की सेविकाएं सेवक मौजूद थे।
राजगढ़: राष्ट्रीयसेवा योजना के तहत राजकीय महाविद्यालय के स्वयंसेवकों ने गोद ली बस्तियों में सरकार की स्वच्छ निर्मल भारत, भामाशाह अटल पेंशन योजनाओं की जानकारी लोगों को दी। कार्यक्रम अधिकारी बाबूलाल बैरवा ने बताया कि स्वयंसेवकों ने खरखड़ा श्रीनगर बाधने में जलस्रोतों की साफ-सफाई कर श्रमदान किया। इस मौके पर स्वयंसेवकों को प्रतियोगी परीक्षा तैयारी विषय पर भी जानकारी दी गई। इस अवसर पर डॉ.रजनी मीना, कालूराम सैनी, अशोक मीना सहित अन्य प्रवक्ता मौजूद थे।
hin_Deva hin_Deva hin_Deva hin_Deva